钦定古今图书集成/明伦汇编/闺媛典/第045卷 > 鲁秋洁妇
## 钦定古今图书集成/明伦汇编/闺媛典/第045卷 > 鲁秋洁妇

按刘向《列女传》：“洁妇者，鲁秋胡子妻也。既纳之，五日，
去而官于陈，五年乃归。未至家，见路傍妇人采桑，秋
胡子悦之，下车谓曰：‘若曝采桑，吾行道远，愿托桑荫
下餐，下赍休焉’。妇人采桑不辍，秋胡子谓曰：‘力田不
如逢丰年，力桑不如见国卿。吾有金，愿以与夫人’。妇
人曰：‘噫夫采桑力作，纺绩织纴，以供衣食，奉二亲，养
夫子。吾不愿金，所愿卿无有外意，妾亦无淫佚之志，
收子之赍与笥金’。”秋胡子遂去，至家，奉金遗母，使人
唤妇至，乃向采桑者也。秋胡子惭。妇曰：“子束发辞亲，
往仕五年乃还，当所悦，驰骤扬尘，疾至今也。乃悦路
傍妇人，下子之粮，以金予之，是忘母也，忘母不孝；好
色淫佚，是污行也，污行不义。夫事亲”不孝，则事君不
忠；处家不义，则治官不理。孝义并忘，必不遂矣。妾不
忍见子改娶矣，妾亦不嫁。遂去而东走，投河而死。君
子曰：洁妇精于善。夫不孝莫大于不爱其亲而爱他
人。秋胡子有之矣。君子曰：“见善如不及，见不善如探
汤。”秋胡子妇之谓也。《诗》云：“惟是褊心，是以为刺。”此之
谓也。